Carli Lloyd
Carli Anne Lloyd (sündinud 16. juulil 1982 USA New Jersey osariigis Delrani vallas) on USA jalgpallur. Ta mängib USA kõrgliiga klubis Sky Blue poolkaitsjana. USA koondises mängis ta aastatel 2005–2019. 2008. ja 2012. aastal tuli ta olümpiavõitjaks, lüües mõlemal korral finaalis võiduvärava. Ta osales USA jalgpallikoondisega ka neljadel maailmameistrivõistlustel: 2007. aastal võitis pronks- ja 2011. aastal hõbemedali ning 2015. ja 2019. aastal tuli maailmameistriks. 2015. aasta maailmameistrivõistlustel lõi ta finaalis Jaapanile 15 minutiga kübaratriki. Ta lõi turniiri jooksul kokku kuus väravat ja valiti turniiri parimaks mängijaks.